Մարինա Գրոմիկո

Մարինա Գրոմիկո (, ), խորհրդային և ռուս պատմաբան և ազգագրագետ, Եվրոպայի ուշ միջնադարյան պատմության, ուշ ֆեոդալիզմի և կապիտալիզմի կայացման դարաշրջանի Սիբիրի պատմության մասնագետ։ Պատմական գիտությունների դոկտոր, պրոֆեսոր։

Կենսագրություն 
Մարինա Գրոմիկոն ծնվել է 1927 թվականի սեպտեմբերի 3-ին, Մինսկում։

1950 թվականին ավարտել է Մ. Վ. Լոմոնոսովի անվան Մոսկվայի պետական համալսարանի պատմության ֆակուլտետը։ 1953 թվականին նույն տեղում ավարտել է ասպիրանտուրան։

1954 թվականից մինչև 1959 թվականը եղել է Մ. Վ. Լոմոնոսովի անվան Մոսկվայի պետական համալսարանի պատմության ֆակուլտետի Միջին դարերի ամբիոնի կրտսեր գիտաշխատող։

1959 թվականից մինչև 1977 թվականը եղել է ԽՍՀՄ Գիտությունների ակադեմիայի պատմության, բանասիրության և փիլիսոփայության ինստիտուտի (ԻԻՖ) մինչհոկտեմբերյան շրջանի պատմության բաժնի ավագ գիտաշխատող և վարիչ։ ԽՍՀՄ Գիտությունների ակադեմիայի հասարակական գիտությունների մշտական հանձնաժողովի ավագ գիտաշխատող։ Աշխատել է նաև ԽՍՀՄ Գիտությունների ակադեմիայի հումանիտար հետազոտությունների գիտնական-կազմակերպիչների խմբում։

1962 թվականից մինչև 1969 թվականները դասավանդել է Նովոսիբիրսկի պետական համալսարանի հումանիտար ֆակուլտետում։

1966 թվականին պաշտպանել է դոկտորական ատենախոսությունը՝ ստանալով պատմական գիտությունների դոկտորի գիտական աստիճան։

1968 թվականին նրան շնորհվել է պրոֆեսորի գիտական կոչում։

1977 թվականից եղել է ԽՍՀՄ Գիտության ազգագրության ինստիտուտի (Ռուսաստանի գիտությունների ակադեմիայի ազգագրության և մարդաբանության ինստիտուտի) ավագ, ապա` գլխավոր գիտաշխատող։

«Ավանդույթներ և արդիականություն» գիտական ամսագրի հիմնադիրն է և գլխավոր խմբագիրը։

«Սիբիրի պատմություններ» երկհատորյակի հեղինակն է և խմբագրական խորհրդի անդամ (Լ., 1968):

Գիտական գործունեություն 
Իր գիտական գործունեության սկզբում Մարինա Գրոմիկոն զբաղվել է Արևմտյան Եվրոպայի սոցիալ-տնտեսական պատմության ուսումնասիրությամբ։ 1950-ականների ավարտից մինչև 1970-ական թվականները հետազոտությունների հիմնական առարկան եղել է 18-19-րդ դարերում Սիբիրի հողագործական յուրացման, համայնքի, ինչպես նաև` գյուղատնտեսական և հոգևոր ավանդույթների պատմությունը։

1970-ականների վերջից հետազոտել է Ռուսաստանի գյուղացիների վարքի, շփման և կրոնական կյանքի ավանդական ձևերը 19-20-րդ դարերում։

Ներկայումս զբաղվում է «Ուղղափառությունը ժողովրդական կյանքում» ծրագրի ուսումնասիրություններով։

Գիտական աշխատանքներ

Մենագրություններ 
 Громыко М. М. Западная Сибирь в XVIII в. Русское население и земледельческое освоение. — Новосибирск: Наука (издательство), 1965.
 Громыко М. М. Трудовые традиции русских крестьян Сибири (XVIII — первая половина XIX в.). — Новосибирск: Наука, 1975.
 Громыко М. М. Сибирские знакомые и друзья Ф. М. Достоевского. 1850—1854 гг. — Новосибирск: Наука, 1985. — (Страницы истории нашей Родины).
 Громыко М. М. Традиционные нормы поведения и формы общения русских крестьян XIX в. / Отв. ред.: Александров, Вадим Александрович (историк)|, В. К. Соколова; Акад. наук СССР, Ин-т этнографии им. Н. Н. Миклухо-Маклая. — М.: Наука (издательство), 1986. — 278 с.
 Громыко М. М. Мир русской деревни. — М.: Молодая гвардия (издательство), 1991, ISBN 5-235-01030-2.
 Громыко М. М. О воззрениях русского народа. — М., 2000 (в соавт. с А. В. Бугановым).

Փորձաքննություններ

Մրցանակներ 
 Ռուսաստանի Դաշնության պետական մրցանակ (1992)` «17-րդ դարից մինչև 20-րդ դարի սկզբի ռուս ժողովրդի ավանդութային մշակույթ» մենագրությունների շարքի համար
 Միտրոպոլիտ Բուլգակովի հիշատակի մրցանակ (2001)` «Ռուս ժողովրդի հայեցակետի մասին» մենագրության համար

Ծանոթագրություններ 

Ռուս ազգագրագետներ
Խորհրդային ազգագրագետներ
ՌԴ պետական մրցանակի դափնեկիրներ
Խորհրդային պատմաբաններ
Ռուս պատմաբաններ
Կին պատմաբաններ
Պատմական գիտությունների դոկտորներ
Մոսկվայի պետական համալսարանի պատմության ֆակուլտետի շրջանավարտներ
20-րդ դարի պատմաբաններ
21-րդ դարի պատմաբաններ